**Έπαινος**

Ο πόθος για τον έπαινο αποκρύβεται πάντοτε περίτεχνα. Κυριαρχεί σ’ άλλον λιγότερο και σ’ άλλον περισσότερο και φλογίζει κάθε ανθρώπινη καρδιά. Τις περισσότερες προσπάθειες που κάνουν οι άνθρωποι τις κάνουν απ’ την αγάπη τους προς τον έπαινο.

Ο έπαινος, καθώς το χρυσάφι και τα διαμάντια, οφείλει την αξία του στη σπανιότητα. Η καλύτερη αμοιβή είναι η αναγνώριση με έναν έπαινο.

Τα παιδιά σε κάθε ηλικία επιζητούν, είτε μας το δείχνουν είτε όχι, την αποδοχή και την επιδοκιμασία των άλλων. Έχει πολύ μεγάλη σημασία για αυτά η γνώμη που έχουν για εκείνα οι γονείς και αργότερα οι δάσκαλοι και οι φίλοι τους. Ο έπαινος και η επιβράβευση είναι εξαιρετικά ευχάριστες εμπειρίες που προσφέρουν στο παιδί δυνατά συναισθήματα σιγουριάς, χαράς, ικανοποίησης, ευχαρίστησης και υγιούς υπερηφάνειας.

Το παιδί μέσω της επιβράβευσης παίρνει δύναμη και συνεχίζει το δύσκολο έργο της ανάπτυξης της προσωπικότητάς του, της αναγνώρισης του εαυτού του και της ένταξής του στο ευρύτερο κοινωνικό σύνολο.

Έχετε υπόψη σας ότι η επιβράβευση και το «μπράβο!» έχουν καθοριστική σημασία στις προσπάθειές του να κατακτήσει νέες δεξιότητες,

Η επιβράβευση, κάνει θαύματα! Ο έπαινος βοηθά τα παιδιά να αποκτήσουν αυτοπεποίθηση . Επαινώντας ένα παιδί που κάνει κάτι καλό εκτός ότι το θα το κάνετε πολύ χαρούμενο και περήφανο θα του διδάξετε ότι η καλή του συμπεριφορά αναγνωρίζεται.